**Firul roşu**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Firul roşu.

Zeii ne-au legat de glezne, cu sfoară roşie din stele,

să nu ne-nstrăinăm de vise dar nici de flacăra din noi,

chiar dacă-n viaţă suferinţa va face zid din amândoi,

ne va aduce-aminte focul, din toate dorurile grele.

Îndrăgostindu-mă atunci, m-am părăsit demult pe mine,

purtam un nume al luminii, să las în urma mea cărare,

fără să vreau călcam pe raza, ce mă lega din nou de soare

şi-atunci văzut-am firul roşu ce ne legase prin destine.